b'\n_START_ARTICLE_\nPinela\n_START_PARAGRAPH_\nPinela je avtohtona vinska trta na Vipavskem. Prvi\xc4\x8d je bila omenjena \xc5\xbee leta 1324. Ni znano, da bi danes pinelo gojili \xc5\xa1e kje drugje razen v Vipavski dolini. Po uradnih evidencah iz leta 2008) je pinela posajena na 50 ha. Trti najbolj ustrezajo siroma\xc5\xa1na lapornata tla na vi\xc5\xa1jele\xc5\xbee\xc4\x8dih son\xc4\x8dnih legah. Najbolj\xc5\xa1e vino iz te sorte pridelajo na Planini nad Ajdov\xc5\xa1\xc4\x8dino, kjer je veliko takih leg. Zato Planina velja za osrednje pridelovalno obmo\xc4\x8dje pinele.'